Por embargo, xusto ye dicir, porque ye mui corriente sentir qu'Andecha Astur entró n'Europa de los Pueblos gracies a los miós oficios, qu'eso nun fora esactamente asina. Ye verdá que la mió figura ya'l mió perfil aidó sobromanera a desenartar el camín, pero quien, con un emperre cuasi enfermizu,  llogró lo que'l nacionalismu asturianu enxamás suañara fora Pin Bermeyu. Poles circunstancies que más sero se dieran, les coses nun salieron como yo pensaba que tiníen de salir, pero l'esfuerzu de Pin Bermeyu fora escomanáu y a elli-y debe Andecha -y polo tanto'l nuesu nacionalismu- un de los principales pasos políticos de la so historia. Home neciu y cabezón como pocos, aburrió hasta dicir valió a los dirixentes d'ERC y tampoco se llibraran d'elli los d'Eusko Alkartasuna.